મેટ્રો શહેરોની યુવતીઓને ફોર વ્હિલર ચલાવતી કે સતત સ્માર્ટફોન પર ચૅટ કરતી જોઈને કોઈને નવાઈ ન લાગે, પરંતુ સૌરાષ્ટ્રનાં અંતરિયાળ ગામડાંની શેરી વચ્ચેથી કોઈ ઘરની મહિલા, આંગણામાં ઢોલિયા ઢાળીને બેઠેલા વડીલોની પરવા કર્યા વિના એક વિશિષ્ટ સાઈકલ લઈને નીકળે તો? અધૂરામાં પૂરું એ મહિલાના હાથમાં લેટેસ્ટ સ્માર્ટફોન હોય અને બીજી મહિલાઓ સ્માર્ટફોન કે ઈન્ટરનેટ અંગે જાણવા ટોળે વળતી હોય તો? આ માત્ર મહિલા સશક્તીકરણ નહીં, ગામડાંઓમાં પગરણ માંડી રહેલા ‘ડિજિટલ ઈન્ડિયા’ની વાત છે. આ પ્રોજેક્ટને ખરા અર્થમાં સાર્થક કરવા નિમાયેલા ‘ઈન્ટરનેટ સાથી’ દ્વારા થઈ રહેલા ગ્રાઉન્ડવર્ક અંગે ‘અભિયાન’નો એક્સક્લુઝિવ રિપોર્ટ…